ਇਸ਼ਤਿਆਕ ਅਹਿਮਦ
ਇਸ਼ਤਿਆਕ ਅਹਿਮਦ (Urdu: اشتیاق احمد; ਜਨਮ 24 ਫਰਵਰੀ 1947) ਇੱਕ ਸਵੀਡਿਸ਼ ਰਾਜਨੀਤੀ ਵਿਗਿਆਨੀ ਅਤੇ ਪਾਕਿਸਤਾਨੀ ਲੇਖਕ ਹੈ। ਉਸਨੇ ਸਟਾਕਹੋਮ ਯੂਨੀਵਰਸਿਟੀ ਤੋਂ ਰਾਜਨੀਤੀ ਵਿਗਿਆਨ ਵਿੱਚ ਪੀ.ਐੱਚ.ਡੀ. ਕੀਤੀ ਹੋਈ ਹੈ। ਵਰਤਮਾਨ ਸਮੇਂ ਉਹ ਸਰਕਾਰੀ ਕਾਲਜ, ਲਹੌਰ ਦੇ ਵਿਜ਼ਟਿੰਗ ਪ੍ਰੋਫ਼ੈਸਰ ਹਨ। ਉਹ 2013-2015 ਦੌਰਾਨ ਲਹੌਰ ਯੂਨੀਵਰਸਿਟੀ ਆਫ਼ ਮਨੇਜਮੈਂਟ ਦੇ ਵੀ ਵਿਜ਼ਟਿੰਗ ਪ੍ਰੋਫ਼ੈਸਰ ਰਹੇ ਹਨ। ਉਹ ਸਟਾਕਹੋਮ ਯੂਨੀਵਰਸਿਟੀ ਵਿੱਚ ਰਾਜਨੀਤੀ ਸ਼ਾਸਤਰ ਦਾ ਪ੍ਰੋਫ਼ੈਸਰ ਹੈ। ਉਹ ਸਿੰਗਾਪੁਰ ਦੀ ਨੈਸ਼ਨਲ ਯੂਨੀਵਰਸਿਟੀ ਵਿਖੇ ਇੰਸਟੀਚਿਊਟ ਆਫ ਸਾਊਥ ਏਸ਼ੀਅਨ ਸਟੱਡੀਜ਼ ਦੇ ਆਨਰੇਰੀ ਸੀਨੀਅਰ ਫੈਲੋ ਵੀ ਹਨ। ਉਹ “ਏਸ਼ੀਆਈ ਨਸਲੀਅਤ”; “ਜਰਨਲ ਆਫ਼ ਪੰਜਾਬ ਸਟੱਡੀਜ਼”; "ਆਈ.ਪੀ.ਆਰ.ਆਈ. ਜਰਨਲ, ਇਸਲਾਮਾਬਾਦ"; ਅਤੇ "ਪੀਆਈਪੀਐਸ ਰਿਸਰਚ ਜਰਨਲ ਆਫ਼ ਕਨਫਲਿਕਟ ਐਂਡ ਪੀਸ ਸਟੱਡੀਜ਼, ਇਸਲਾਮਾਬਾਦ" ਦੇ ਸੰਪਾਦਕੀ ਸਲਾਹਕਾਰੀ ਬੋਰਡਾਂ ਦੇ ਮੈਂਬਰ ਹਨ। ਹੁਣ ਉਹ ਜੀ.ਸੀ. ਯੂਨੀਵਰਸਿਟੀ, ਲਾਹੌਰ ਵਿੱਚ ਇੱਕ ਵਿਜ਼ਿਟਿੰਗ ਪ੍ਰੋਫੈਸਰ ਵਜੋਂ ਸੇਵਾਵਾਂ ਦੇ ਰਹੇ ਹਨ।